Ur.broj: 1-136/22

Zagreb – Sesvete, 31. 05. 2022.

**ZAPISNIK**

sa 3. sjednice Upravnog vijeća, održane 31. svibnja 2022. godine u prostorijama Narodnog

sveučilišta “Sesvete”. Sjednica je započela u 15:00, a završila u 16:30 .

Prisutni: Koraljka Sopta, predsjednica

Viktor Brezak, zamjenik predsjednice

Ksenija Blažun, članica

Marina Trgovčević, voditeljica računovodstva

Vjekoslava Damjanović, ravnateljica

Upravno vijeće jednoglasno je usvojilo Dnevni red:

1. Usvajanje zapisnika s prethodne sjednice.
2. Donošenje Odluke o odabiru i financiranju programa u 2022. godini
3. Donošenje Pravilnika o provedbi postupaka jednostavne nabave
4. Razno.

Ad 1. – Zaključak

Na početku sjednice članovi Upravnog vijeća su jednoglasno usvojili Dnevni red.

Ad 2. – Zaključak

Nakon što je ravnateljica upoznala čalanove Upravnog vijeća sa odlukom Gradskog ureda za kulturu o financiranju programa NS „Sesveta“ raspravljalo se o velikom nesrazmjeru između traženog i dobivenog te o nekim novim načinima prijave programa. Zaključak je da se i dalje prate budući natječaji Ministarstva kulture na koje, bez obzira na rezultate, treba slati prijave za financiranje vrijednih i zanimljivih programa.

Ad 3. – Zaključak

Marina Trgovčević, voditeljica računovodstva je objasnila da se Pravilnik o provedbi postupaka jednostavne nabave morao mijenjati na inicijativu gradonačelnika Grada Zagreba. Sve ustanove, zavodi i trgovačka društva dužna su uskladiti vlastite akte o provođenju postupka jednostavne nabave s Odlukom o pravilima, uvjetima i postupcima jednostavne nabave (“Službeni glasnik Grada Zagreba” 9/17). Prema tim uputama napravljene su izmjene Pravilnika.

Pravilnik je jednoglasno donešen.

Ad 4. – Zaključak

Pri kraju sjednice razgovaralo se o budućim planiranim programima te o provedbi programa učenja hrvatskog jezika za prognane Ukrajince koji je u tijeku.

Zapisnik vodila Predsjednica Upravnog vijeća

Ksenija Blažun Koraljka Sopta